632 EDUARDUS A BRUNÉR. 
Veronae erat, Catullus in animum fortasse induxerat, ut Memmio — et ver- 
suum scriptori et Caesaris inimico atqve sic ob duas causas sibi tum pro- 
piori — se comitem in itinere Dithynieo praeberet; qvod iter ut decerneret, 
et aversa jam tune a Clodia mente divortioqve non ita multo post cum ea 
facto et desiderio sepulerum dilectissimi fratris, cui postea inferias ibi obtu- 
lit, invisendi commotum eum fuisse consentaneum est”). Poemata in regione 
Veronensi nata (c. 68 a, 68 b, 65 a, 65 5b, 66) originis suae vel locum 
vel tempus narrant. Nec fere minus apparet, qvae inscribuntur carmina 40, 
36, 39, 37, 42, 76, 116, postea eodem anno 58 Romae condita esse, ut tan- 
tum de e. 36, qvod etiam ad aetatem superiorem revocare liceat, controver- 
sia oriri posse mihi videatur. Deniqve animadvertendum est, qvam pauca sint 
ex ea aetate, qva Catullus a Lesbia se solum amari credebat et hac felici- 
tate gloriabatur: qvi numerus tam parvus in eam opinionem me adducit, ut, 
etiamsi multa Catulli carmina perierint, tamen, nisi statuendum sit abolita 
praecipue esse, qvae ad hane aetatem pertinuerint, sentiendum potius existi- 
mem non nimis longam poetae illam contigisse felicitatem atqve eam una 
cum poematis, qvibus praedieatur, in annum 60 et in seqventis initium inci- 
disse. De Clodia Metelli Cieero tamen a. 62 mentionem fecit (ad Fam. V, 
2. 6); qvapropter Catullus, qvi nuptam amare coepit, jam eo vel proximo 
anno in notitiam ejus venire certe potuit; qvae cum hune sibi adulterum 
parasset, diutius, fere qvoad vixit Metellus, eo contenta fuisse videtur. Ca- 
tullus qvidem ipse carminum et amorum principia sie attigit (c. 68 a. v. 
15 sqq.): 
Tempore qvo primum vestis mihi tradita pura est, 
Jucundum cum aetas florida ver ageret, 
Multa satis lusi: non est dea nescia nostri, 
(vae dulcem curis miscet amaritiem: 
+) Catullus hoe iter fortasse in animo jam habuit, eum elegiam ad Allium scriberet. 
Certe in mirabili illa Lesbiae cum Laodamia comparatione verba insunt, qvibus poeta prae- 
dicere videtur, sieut Laodamiae et Protesilai amori itinere hujus in Troadem fatali finis im- 
positus esset, ita Lesbiae qvoqve et suo finem aliqvo modo imminere, cum uterqve amor 
male inceptus esset, 
— — — nondum cum sangvine sacro 
Hostia coelestis pacificasset heros. 
Cfr. v. 30—46 (70--86). Itaqve ab hae parte vera ratio illius comparationis se ostendere 
videtur, qvippe cum apertius de Lesbia poeta post dicat (v. 103 sq. — 143 sq.): 
Nec tamen illa mihi dextra deducta paterna 
Fragrantem Assyrio venit odore domum. 
